ꟷОтивам да върша глупости- каза ми Сара и надигна чашата си с синьо-зелен коктейл, после премисли и я остави на масата.

ꟷНе прави нещо глупаво- отвърнах, навеждайки се напред,- Утре ще отидем на фонтаните.

ꟷЩе опитам някои опасни неща- Сара ми се усмихна- но спокойно, нямам намерение да умирам. Е, но няма и да имам много против.

ꟷПочакай, къде отиваш?- извиках, но голият гръб на Сара над жълтата рокля, тя нямаше такава преди, беше единственият ми слушател. Със зашеметяваща походка, тя излезе от бара.

Надигнах се от мекото кресло, но главата ми се завъртя. Бях на три коктейла и не можех да я гоня.

ꟷЩе го преживееш, Сара- измрънках си,- не взимат всеки в космическата инженерна академия. Ще се видим утре на фонтаните!- извиках на празния въздух, няколко хора ме погледнаха незаинтересовано, една плешива глава се поклати.

Беше 5:30 часа на космодрума "Варна", когато "Нови хоризонти" беше засилена от магнитното оръдие, достигна ускорение от 10g и се отправи по курс към съзвездието "Вега". Тя беше десетия кораб за този ден, макар че никой от другите не беше със същата дестинация. На борда на "Нови хоризонти се намираше едно момиче на осемнайсет години- Сара, един стандартен двигател тип "Тор", 15 килограма научно оборудване, банка с ДНК, способна да създаде колония от 15 хиляди жители, един квантов телекомуникатор със три ядра от свързани частици. Корабът беше част от програмата "Игленик", и общо струваше 15 мегаинфона. Толкова струваше и петгодишното безплатно обучение на един немодифициран индивид.

Във 2 век след изобретяването на студения ядрен синтез, или в 24 век по стария календар, енергията беше на практика неограничена, а оттам и храната и всички базови човешки нужди. Трудът на един човек беше достатъчен, за да поддържа системите в изправност, отговорни за 1000 души, затова работеха само хората, които имаха желание да развиват и прилагат аналитичните си способности или пък имаха интереси в политиката. Изкуството беше определяща точка в живота на обществото, а сцената за изяви беше неограничена. Земята беше райска градина, златен век за човешката цивилизация. Населението на земята беше 5 милиарда, постепенно намаляваше, екологичните проблеми бяха решени още предния век, градовете бяха чисти, високи, светещи и просторни, различни. Почти всяка къща и апартамент имаха собствена архитектура, хората си примомняха и развиваха древните традиции.

Компютърната мощ на цялата земя стана неимоверна, десетки свръхкомпютри свързани в обща мрежа, до която всеки имаше достъп. Изкуствения интелект след 270-годишно развитие бавно, но сигурно се беше превърнал в машина за отговори, изчисления, изпълняваше всякакви задачи, проектираше, рисуваше, композираше по внимателните указания на деца и възрастни. Оттам идваше и инфона, паричната единица на новата ера, която отговаряше на изчислителна мощ. Колко детайлни картини можеш си поръчаш за дневната, колко космически тела може да сложиш в модела на някоя галактика, който подготвяш като част от научния проект, в който участваш, за достъп до станалите масови MMORPG-та със стотици хиляди играчи по едно и също време.

Някои хора обаче са различни. Самостоятелни, любознателни до отчаяние, безразлични към удобства, горди, самотни, различни, ексцентрични. От такива хора се възползваше космическата програма "Игленик". Тя пращаше солови и дуо мисии до най-далечните кътчета на Млечния път, дори до до други галактики, до "Магелановите облаци" и по-далече. Използваше откритие, наречено "Шрьодингеров портал", технология, позволяваща изпращането на обекти на произволно далечно разстояние, макар и на неопределена локация. Така тези малки кораби, можеха да изследват космоса, да предават информация към земята със скорост 3 бита за наносекунда, толкова беше пропусквателната способност на използваните квантови комуникатори, която обаче се получаваше инстантно в втората част на комуникатора, свързан към земната мрежа. Предаването на информация ставаше еднопосочно от кораба към земята- по-лесно беше да манипулираш квантовото състояние, отколкото да го изследваш- приемната част на апаратурата беше голяма колкото малък басейн. И поради това всеки кораб имаше предварително определен интервал, в който да предава.

Аз съм Сара. 34